Το ***Top Gun: Maverick*** είναι αμερικανική δραματική ταινία δράσης του 2022 σε σκηνοθεσία Τζόσεφ Κοσίνσκι και σενάριο των Έρεν Κρούγκερ, Έρικ Γουάρεν Σίνγκερ και Κρίστοφερ Μαγκουάιρ, από την ιστορία των Πήτερ Κρεγκ και Τζάστιν Μαρκς. Είναι η συνέχεια της πρώτης ταινίας *Top Gun* (παραγωγής του 1986) και η δεύτερη ταινία της σειράς ταινιών *Top Gun*. Στη ταινία πρωταγωνιστεί ο Τομ Κρουζ ως Πιτ ‘’Μάβερικ’’ Μίτσελ που επαναλαμβάνει τον ρόλο του ως μέλος του TOPGUN, μαζί με τους Μάιλς Τέλερ, Τζένιφερ Κόνελι, Τζον Χαμ, Γκλεν Πάουελ, Λούις Πούλμαν, Εντ Χάρις, και Βαλ Κίλμερ (ο οποίος επίσης επαναλαμβάνει τον ρόλο του). Ακολουθεί τον Μάβερικ που αντιμετωπίζει το παρελθόν του ενώ εκπαιδεύει μια ομάδα νεότερων αποφοίτων TOPGUN, συμπεριλαμβανομένου του γιου του αποθανόντος καλύτερου φίλου του.

Η ανάπτυξη ενός σίκουελ του *Top Gun* ανακοινώθηκε το 2010 από την Paramount Pictures. Ο Κρουζ και ο Κίλμερ κλήθηκαν να επιστρέψουν στους ρόλους τους, όπως και ο παραγωγός Τζέρι Μπρουκχάιμερ και ο σκηνοθέτης Τόνι Σκοτ. Στα μέσα του 2012 είχε ολοκληρωθεί ένα προσχέδιο του σεναρίου. Ωστόσο, στις 19 Αυγούστου εκείνης της χρονιάς, ο Σκοτ αυτοκτόνησε και η προπαραγωγή της ταινίας τέθηκε σε αναμονή. Η ταινία είναι αφιερωμένη στη μνήμη του Σκοτ. Τον Ιούνιο του 2017, ο Κοσίνσκι προσλήφθηκε και έγραψε ένα νέο προσχέδιο του σεναρίου. Τα γυρίσματα έλαβαν χώρα από τον Μάιο του 2018 έως τον Απρίλιο του 2019 στην Καλιφόρνια, στην Ουάσιγκτον και στο Μέριλαντ. Η ταινία γυρίστηκε χρησιμοποιώντας κάμερες πλήρους κάδρου με πιστοποίηση IMAX 6K. Η κυκλοφορία του ήταν αρχικά προγραμματισμένη για τις 12 Ιουλίου 2019, αλλά καθυστέρησε πρώτα από τις προσπάθειες να γυριστούν πολλές σύνθετες σκηνές δράσης, και μετά λόγω της πανδημίας του κορωνοϊού αλλά και για λόγους διαφωνιών προγραμματισμού.

Το *Top Gun: Maverick* έκανε πρεμιέρα στο CinemaCon στις 28 Απριλίου 2022 και κυκλοφόρησε στις Ηνωμένες Πολιτείες σε IMAX, 4DX, ScreenX, και Dolby Cinema στις 27 Μαΐου 2022, από την Paramount Pictures, ενώ στην Ελλάδα, η πρεμιέρα έγινε στις 25 Μαΐου 2022. Θα κυκλοφορήσει επίσης στο Paramount+ μετά την προβολή του στις αίθουσες των κινηματογράφων. Η ταινία πήρε θετικές αξιολογήσεις και σχόλια από τους κριτικούς, οι οποίοι τη θεώρησαν ανώτερη από την πρώτη τανία. Η ταινία έχει εισπράξεις πάνω από 1,4 δισεκατομμύρια δολάρια σε όλο τον κόσμο, όπου έγινε η ταινία με τις υψηλότερες εισπράξεις το 2022, η δεύτερη ταινία που κυκλοφόρησε κατά τη διάρκεια της πανδημίας COVID-19 με εισπράξεις 1 δισεκατομμυρίου δολαρίων και η ταινία με τις υψηλότερες εισπράξεις στην καριέρα του Τομ Κρουζ. Στην 95η απονομή των βραβείων Όσκαρ έλαβε έξι υποψηφιότητες, μεταξύ των οποίων για Καλύτερη Ταινία και Καλύτερου Προσαρμοσμένου Σεναρίου, κερδίζοντας αυτό για Καλύτερο Επεξεργασμένο Ήχο.

Πλοκή
-----

Ο Τομ Κρουζ σε ομιλία του στο San Diego Comic Con International 2019, για το "Top Gun: Maverick", στο Συνεδριακό Κέντρο του Σαν Ντιέγκο, στο Σαν Ντιέγκο της Καλιφόρνιας.
Με πάνω από τριάντα χρόνια υπηρεσίας ως ένας από τους καλύτερους ιπτάμενους του Ναυτικού, ο Πιτ ‘’Μάβερικ’’ Μίτσελ (Τομ Κρουζ) βρίσκεται εκεί όπου ανήκει. Υπηρετεί ως πιλότος δοκιμών και αποφεύγει μια πιθανή προαγωγή που θα τον επηρέαζε αρνητικά. Καθώς εκπαιδεύει μερικούς αποσπασμένους απόφοιτους του "τοπ γκαν" για μια ειδική αποστολή την οποία δεν έχει ποτέ κανένας πιλότος εμπειρία, ο Μάβερικ αντιμετωπίζει προβλήματα με τον Ανθυποπλοίαρχο Μπράντλεϊ Μπράντσο (Μάιλς Τέλερ), γιο του μακαρίτη φίλου του Μάβερικ, "Γκους". Αντιμετωπίζοντας ένα αβέβαιο μέλλον αλλά και τα φαντάσματα του παρελθόντος, ο Μάβερικ βρίσκει τον εαυτό του σε μια πάλη ενάντια στους πιο σκοτεινούς του φόβους, με αποκορύφωμα αυτή την αποστολή που απαιτεί την έσχατη θυσία από εκείνους που θα επιλεχθούν για να τη ζήσουν.

Το Πολεμικό Ναυτικό έχει λάβει εντολή να καταστρέψει ένα μη εγκεκριμένο εργοστάσιο εμπλουτισμού ουρανίου προτού τεθεί σε λειτουργία. Το εργοστάσιο, που βρίσκεται σε ένα υπόγειο καταφύγιο στο τέλος ενός φαραγγιού, προστατεύεται από πυραύλους εδάφους-αέρος (SAM), παρεμβολείς GPS και μαχητικά Su-57 πέμπτης γενιάς καθώς και παλαιότερα F-14 Tomcat. Ο Maverick καταστρώνει ένα σχέδιο που χρησιμοποιεί δύο ζεύγη F/A-18E/F Super Hornet οπλισμένα με βόμβες καθοδήγησης με λέιζερ, αλλά αντί να συμμετάσχει στην αποστολή, διατάσσεται να εκπαιδεύσει μια ελίτ ομάδα αποφοίτων Top Gun που επιλέχθηκαν από τον Αντιναύαρχο Beau "Cyclone" Simpson.

Ο Μάβερικ αερομαχεί τους δύσπιστους μαθητές του και επικρατεί σε κάθε αερομαχία, κερδίζοντας τον σεβασμό τους. Δύο από τους εκπαιδευόμενους συγκρούονται: οι ανθυποπλοίαρχοι Jake "Hangman" Seresin και Bradley "Rooster" Bradshaw—γιος του αποθανόντος καλύτερου φίλου του Maverick και του Nick "Goose" Bradshaw. Ο Ρούστερ αντιπαθεί την αλαζονική στάση του Χάνγκμαν, ενώ ο Χάγκμαν επικρίνει το προσεκτικό πέταγμα του Ρούστερ. Ο Μάβερικ ξανασμίγει με την πρώην φίλη του Πένυ Μπέντζαμιν, στην οποία αποκαλύπτει ότι υποσχέθηκε στην ετοιμοθάνατη μητέρα του Ρούστερ ότι ο Ρούστερ δεν θα γινόταν πιλότος. Ο Ρούστερ, αγνοώντας την υπόσχεση, αγανακτεί με τον Μάβερικ που μπλόκαρε την αίτησή του στη Ναυτική Ακαδημία - εμποδίζοντας τη στρατιωτική του καριέρα - και τον κατηγορεί για το θάνατο του πατέρα του. Ο Μάβερικ είναι απρόθυμος να παρέμβει περαιτέρω στην καριέρα του Rooster, αλλά η εναλλακτική είναι να τον στείλει στην εξαιρετικά επικίνδυνη αποστολή. Λέει τις αμφιβολίες του στον Iceman, ο οποίος έχει καρκίνο στο λαιμό σε τελικό στάδιο. Ο Iceman του λέει: «Ήρθε η ώρα να το ξεχάσει» και τον καθησυχάζει ότι τόσο το Ναυτικό όσο και ο Rooster χρειάζονται τον Maverick.

Ο Iceman πεθαίνει αμέσως μετά και αφού ένα F/A-18F συντρίβεται κατά τη διάρκεια της εκπαίδευσης, ο Cyclone παύει τον Maverick ως εκπαιδευτή. Χαλαρώνει τις παραμέτρους της αποστολής, ώστε να είναι πιο εύκολο να εκτελεστούν, αλλά να κάνει τη διαφυγή πολύ πιο δύσκολη. Κατά τη διάρκεια της ανακοίνωσης του Cyclone, ο Maverick πραγματοποιεί μια μη εξουσιοδοτημένη πτήση μέσω της διαδρομής πτήσης με τις αρχικές παραμέτρους, αποδεικνύοντας ότι η αποστολή είναι επιτεύξιμη. Παρά την πράξη της ανυπακοής, ο Cyclone ορίζει διστακτικά τον Maverick ως αρχηγό της ομάδας.

Ο Maverick ηγείται του σμήνους των F/A-18E, με ζευγάρι του το F/A-18F της ανθυποπλοιάρχου Natasha "Phoenix" Trace και τον ανθυποπλοίαρχο WSO Robert "Bob" Floyd. Ο Rooster οδηγεί το δεύτερο ζεύγος, το οποίο περιλαμβάνει τον ανθυποπλοίαρχο Reuben "Payback" Fitch και τον ανθυποπλοίαρχο Mickey "Fanboy" Garcia. Τα τέσσερα τζετ απονηώνονται
από ένα αεροπλανοφόρο ενώ πύραυλοι Tomahawk καταστρέφουν την κοντινή αεροπορική βάση καθώς πλησιάζουν. Το σμήνος καταστρέφει το εργοστάσιο, αλλά οι αντιαεροπορικοί πύραυλοι ενεργοποιούνται και ανοίγουν πυρ κατά τη διαφυγή τους. Ο Ρούστερ ξεμένει από τα αντίμετρα και ο Μάβερικ θυσιάζει το αεροπλάνο του για να τον προστατεύσει από ένα επερχόμενο χτύπημα. Πιστεύοντας ότι ο Maverick είναι νεκρός, όλα τα τζετ διατάσσονται να επιστρέψουν στο αεροπλανοφόρο, αλλά ο Rooster δεν υπακούει και επιστρέφει για να διαπιστώσει ότι ο Maverick εκτινάχθηκε και καταδιώκεται από ένα επιθετικό ελικόπτερο Mi-24. Μετά την καταστροφή του ελικοπτέρου, ο Rooster καταρρίπτεται από ένα πύραυλο και εκτινάσσεται. Οι δυο τους κλέβουν ένα F-14 από την κατεστραμμένη αεροπορική βάση. Ο Maverick και ο Rooster εμπλέκουν σε αερομαχία και καταστρέφουν δύο αναχαιτιστικά Su-57, αλλά ένα τρίτο τους επιτίθεται καθώς τελειώνουν τα πυρομαχικά και τα αντίμετρα. Ο Χαγκμαν φτάνει απροσδόκητα εγκαίρως και το καταρρίπτει σώζωντας τον Μαβερικ και τον Ρούστερ και επιστρέφουν με ασφάλεια στο αεροπλανοφόρο. 

Αργότερα, ο Rooster βοηθά τον Maverick που επισκευάζει το P-51 Mustang του. Ο Rooster κοιτάζει μια φωτογραφία της επιτυχίας της αποστολής τους, καρφιτσωμένη δίπλα σε μια φωτογραφία του αείμνηστου πατέρα του και του Maverick, καθώς η Penny και ο Maverick πετούν με το P-51.

Παραπομπές
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24  Jean David Blanc: (Γαλλικά) *AlloCiné*. Ανακτήθηκε στις 2  Αυγούστου 2019.
2. 1 2 3  (Τσεχικά) *Česko-Slovenská filmová databáze*. 2001.
3. ↑  (Αγγλικά) *Internet Movie Database*. Ανακτήθηκε στις 10  Σεπτεμβρίου 2019.
4. 1 2 3 4 5  (Αγγλικά) *Internet Movie Database*. Ανακτήθηκε στις 17  Αυγούστου 2019.
5. ↑  Ανακτήθηκε στις 8  Νοεμβρίου 2021.
6. ↑  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 1  Μαΐου 2022.
7. ↑  www.festival-cannes.com/en/festival/programmation/.
8. ↑  *film distribution certificate database*.
9. ↑  «ΤΟΝΙ ΣΚΟΤ Τραγικό τέλος για το σκηνοθέτη του «Top Gun»». *Μακεδονία*. 20 Αυγούστου 2012. Ανακτήθηκε στις 18 Ιουλίου 2022.
10. ↑  Travis, Ben (12 Απριλίου 2022). «Top Gun: Maverick Was Screened For Ridley Scott In Memory Of His Brother Tony – Exclusive». *Empire (περιοδικό)*. Αρχειοθετήθηκε από το πρωτότυπο στις 12 Απριλίου 2022.
11. ↑  Hammond, Pete (12 Μαΐου 2022). «*Top Gun: Maverick* Review: Tom Cruise Is Back Soaring In What May Be The Role Of His Career». *Deadline Hollywood*. Αρχειοθετήθηκε από το πρωτότυπο στις 12 Μαΐου 2022. Ανακτήθηκε στις 12 Μαΐου 2022.
12. ↑  D'Alessandro, Anthony (29 Απριλίου 2018). «'Top Gun: Maverick' Flies To Summer 2020 With 'A Quiet Place' Sequel & More: Paramount Release Date Changes». *Deadline Hollywood*. Αρχειοθετήθηκε από το πρωτότυπο στις 29 Απριλίου 2018. Ανακτήθηκε στις 4 Μαρτίου 2021. The pic had an original release date of July 12, 2019
13. ↑  Keyes, Rob (2 Μαΐου 2022). «Top Gun: Maverick 4DX Poster Art Revealed [EXCLUSIVE]». *Screen Rant*. Αρχειοθετήθηκε από το πρωτότυπο στις 2 Μαΐου 2022. Ανακτήθηκε στις 20 Μαΐου 2022.
14. ↑  Tatiana, Hullender (17 Μαΐου 2022). «Top Gun: Maverick Has 56 Minutes Of Extra Imagery In ScreenX [EXCLUSIVE]». *Screen Rant*. Αρχειοθετήθηκε από το πρωτότυπο στις 17 Μαΐου 2022. Ανακτήθηκε στις 20 Μαΐου 2022.
15. ↑  «Top Gun: Maverick - Dolby». *Dolby*. Ανακτήθηκε στις 20 Μαΐου 2022.
16. ↑  Τσομπάνης, Παντελής. «Top Gun: Maverick – Πέντε πράγματα που πρέπει να ξέρετε πριν δείτε το σίκουελ». *Η Καθημερινή*. Ανακτήθηκε στις 18 Ιουλίου 2022.
17. ↑  Mullin, Benjamin (29 Μαΐου 2022). «Can Paramount Go It Alone?». *The New York Times*. Αρχειοθετήθηκε από το πρωτότυπο στις 29 Μαΐου 2022. Ανακτήθηκε στις 29 Μαΐου 2022.
18. ↑  Lonsdale, John (26 Μαΐου 2022). «'Top Gun: Maverick' Finally Hits Theaters -- Here's When You'll Be Able to Watch It Online». *Rolling Stone*. Αρχειοθετήθηκε από το πρωτότυπο στις 27 Ιουνίου 2022. Ανακτήθηκε στις 27 Ιουνίου 2022.
19. ↑  Campbell, Christopher (12 Μαΐου 2022). «Top Gun: Maverick First Reviews: The Most Thrilling Blockbuster We've Gotten In Years». *Rotten Tomatoes*. Αρχειοθετήθηκε από το πρωτότυπο στις 12 Μαΐου 2022. Ανακτήθηκε στις 6 Ιουνίου 2022. In fact, many are even calling it a better movie than the original, and maybe even one of the best Tom Cruise movies of all time.
20. ↑  Στεργειάδης, Κυριάκος. «Το Top Gun: Maverick είναι ασταμάτητο και ξεπερνά το $1 δισ. εισπράξεις στο box office». *Unboxholics*. Ανακτήθηκε στις 18 Ιουλίου 2022.
21. ↑  «Top Gun: Maverick | Odeon SA». *www.odeon.gr*. Αρχειοθετήθηκε από το πρωτότυπο στις 17 Ιουλίου 2022. Ανακτήθηκε στις 18 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Top Gun: Maverick** |

* Επίσημος ιστότοπος
* *Top Gun: Maverick*   στην IMDb
* Patch Wearers: The Real Top Gun documentary[*νεκρός σύνδεσμος*]
* Συνέντευξη: Ο σκηνοθέτης του «Top Gun: Maverick» στην «Κ»